सातवें दिन सिर्फ ₹5.50 करोड़ का कलेक्शन किया; वर्ल्डवाइड आंकड़ा ₹420 करोड़ हुआ
Prabhas Kriti Sanon Adipurush 1st Week Worldwide Box office collection Update - आदिपुरुष ने रिलीज के सातवें दिन यानी गुरुवार को 5.50 करोड़ रुपए का डोमेस्टिक बॉक्स ऑफिस कलेक्शन किया है। इसमें 2.50 करोड़ रुपए हिंदी वर्जन से आए हैं
आदिपुरुष ने रिलीज के सातवें दिन यानी गुरुवार को 5.50 करोड़ रुपए का डोमेस्टिक बॉक्स ऑफिस कलेक्शन किया है। इसमें 2.50 करोड़ रुपए हिंदी वर्जन से आए हैं। सिर्फ हिंदी वर्जन के कलेक्शन पर नजर डाले तो फिल्म ने पहले हफ्ते में 129.75 करोड़ रुपए की कमाई की।
सभी भाषाओं को मिला कर फिल्म ने अब तक 260.55 करोड़ रुपए का बिजनेस किया है। वहीं वर्ल्डवाइड कलेक्शन की बात करें तो फिल्म ने 7 दिनों में 420 करोड़ रुपए की कमाई कर ली है।
हालांकि फिल्म का जो बजट है उसके हिसाब से इसका कलेक्शन कहीं से भी बेहतर नहीं कहा जा सकता। तकरीबन 600-650 करोड़ रुपए में बनी इस फिल्म ने बॉक्स ऑफिस पर शुरुआत तो बंपर की थी, लेकिन नेगेटिव रिस्पॉन्स की वजह से फिल्म का कलेक्शन धड़ाम से नीचे जा गिरा।
2023 की दूसरी सबसे बड़ी फिल्म है आदिपुरुष
इस साल सिर्फ कुछ ही हिंदी फिल्में हैं, जिसने 100 करोड़ से अधिक का कलेक्शन किया है। शाहरुख खान की पठान ने तो इतिहास रचते हुए 500 करोड़ रुपए से ज्यादा का कलेक्शन किया था।
आदिपुरुष 260.55 करोड़ के कलेक्शन के साथ इस लिस्ट में दूसरे नंबर पर है। 241.95 करोड़ के साथ द केरला स्टोरी तीसरे नंबर पर है। वहीं 147.28 करोड़ रुपए के लाइफटाइम कलेक्शन के साथ रणबीर कपूर की तू झूठी मैं मक्कार चौथे नंबर पर है। पांचवें पोजिशन पर सलमान खान की फिल्म किसी का भाई किसी की जान (109.29 करोड़) है।
वैसे आदिपुरुष एक पैन इंडिया फिल्म है, लेकिन इसकी मूल भाषा हिंदी है। इसलिए इसकी गिनती हिंदी फिल्मों में की जा रही है।
मेकर्स की हर कोशिश नाकाम, थिएटर्स नहीं पहुंच रहे लोग
बुधवार को फिल्म के मेकर्स ने टिकटों के रेट में थोड़ी कमी की है। मेकर्स को अनुमान है कि इससे कमाई में बढ़ोतरी देखने को मिल सकती है। इसी को ध्यान में रखते हुए फिल्म के विवादित डायलॉग्स भी बदले गए हैं।
हालांकि फिल्म की कमाई में इससे थोड़ा भी इजाफा नहीं हुआ। थिएटर्स अभी अभी भी खाली हैं। ट्रेड पंडितों का दावा है कि इन बदलावों से फिल्म की कमाई में कुछ खास बढ़ोतरी देखने को नहीं मिलेगी।
बिहार बेस्ड एग्जीबिटर विशेक चौहान ने हिंदुस्तान टाइम्स से बात करते हुए कहा- फिल्म को लोगों ने नकार दिया है। अगर लोगों ने इसे पसंद किया होता तो ये ऐतिहासिक फिल्म होती। फिल्म में काफी सारी खामियां हैं। कुछ डायलॉग्स को चेंज करने के बावजूद कोई खास प्रभाव नहीं पड़ेगा।
अब तक की सबसे महंगी फिल्म का हाल हुआ बुरा
आदिपुरुष भारत की अब तक की सबसे महंगी फिल्म बताई जा रही है। फिल्म को पिछले दो सालों से बनाया जा रहा था। VFX में बदलाव की वजह से फिल्म की रिलीज में देरी भी हुई।
फिल्म का बजट शुरुआती दौर में 500 करोड़ रुपए बताया जा रहा था, लेकिन फिल्म के VFX में बदलाव करने के लिए इसके बजट को थोड़ा और बढ़ाया गया। VFX में बदलावों के बाद इसका टोटल बजट 600 करोड़ रुपए तक पहुंच गया।
फिल्म को लेकर जो मुनाफे की उम्मीद मेकर्स कर रहे थे, वो तो खैर अब संभव नहीं दिख रहा है। हालांकि एक बात कन्फर्म है कि फिल्म अपनी लागत जरूर निकाल लेगी। इसकी वजह है कि रिलीज से पहले ही फिल्म के सेटेलाइट राइट्स और ओटीटी राइट्स करोड़ो में बिके हैं।